**Ministru kabineta noteikumu projekta „Grozījumi Ministru kabineta 2008.gada 25.novembra noteikumos Nr.983 „Noteikumi par atbalsta piešķiršanu tehnoloģiju pārneses un riska kapitāla jomā”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties šādiem tiesību aktiem:1) *Euro* ieviešanas kārtības likuma 30.panta pirmo daļu;2) Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā”” 7.1.apakšpunktu;3) Komisijas 2006.gada 15.decembra Regulas (EK) Nr.1998/2006 par Līguma 87. un 88. panta piemērošanu *de minimis* atbalstam (turpmāk – Regula Nr.1998/2006) 5.panta 3.punktu;4) Komisijas 2008.gada 6.augusta Regulas (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (turpmāk – Regula Nr.800/2008) 44.panta 3.punktu. |
| 2. | Pašreizējā situācija un problēmas | MK noteikumos Nr.983 pieejamie investīciju apmēri noteikti latu un *euro* valūtās. Lai pielāgotu MK noteikumus Nr.983 pārejai uz *euro* valūtu līdz ar 2014.gada 1.janvāri, ir jāveic atbilstoši grozījumi MK noteikumos Nr.983, norādot investīciju apmērus vienīgi *euro* valūtā atbilstoši *Euro* ieviešanas kārtības likuma 32.panta otrās daļas 2.punktam.MK noteikumi Nr.983 paredz, ka investīcijas fondos un investīcijas sīkos (mikro), mazos un vidējos komersantos var tikt veiktas līdz 2013.gada 31.decembrim, kas noteikts, ņemot vērā Regulas Nr.800/2008 45.pantu, kas nosaka, ka Regulu Nr.800/2008 piemēro līdz 2013.gada 31.decembrim, un Regulas Nr.1998/2006 6.pantu, kas nosaka, ka Regulu 1998/2006 piemēro līdz 2013.gada 31.decembrim. MK noteikumu Nr.983 ietvaros sagatavošanas kapitāla fondu un MK noteikumu Nr.983 34.4 punktā minēto izaugsmes kapitāla fondu ietvaros finansējums tiek sniegts saskaņā ar Regulu Nr.1998/2006, savukārt sākuma kapitāla fondu, riska kapitāla fondu un MK noteikumu Nr.983 [34.5 punktā](http://likumi.lv/doc.php?id=184991#p34.5) minēto izaugsmes kapitāla fondu ietvaros finansējums tiek sniegts saskaņā ar Regulu Nr.[800/2008](http://eur-lex.europa.eu/LexUriServ/LexUriServ.do?uri=OJ:L:2008:214:0003:01:LV:HTML).Ņemot vērā, ka jaunā Regula, kas regulē *de minimis* atbalstu, vēl ir izstrādes stadijā, lai nodrošinātu investīciju veikšanu sagatavošanas kapitāla fondu un MK noteikumu Nr.983 34.4 punktā minēto izaugsmes kapitāla fondu ietvaros pēc 2013.gada, nepieciešams veikt grozījumus MK noteikumos Nr.983, pagarinot investīciju veikšanu fondos un sīkos (mikro), mazos un vidējos komersantos līdz 2014.gada 30.jūnijam atbilstoši Regulas Nr.1998/2006 5.panta 3.punktam, kas nosaka, ka Regulas Nr.1998/2006 spēkā esamības laika beigās jebkuru *de minimis* atbalstu, kas atbilst Regulas Nr.1998/2006 nosacījumiem, var likumīgi īstenot līdz 2014.gada 30.jūnijam. Šāda pieeja ar elektroniskā pasta vēstuli ir saskaņota ar Eiropas Komisijas DG Competition pārstāvjiem, kas norāda, ka Regulas Nr.1998/2006 5.panta 3.punkts attiecināms arī uz jauna atbalsta lēmuma pieņemšanu. Savukārt, lai nodrošinātu investīciju veikšanu sākuma kapitāla fondu, riska kapitāla fondu un MK noteikumu Nr.983 [34.5 punktā](http://likumi.lv/doc.php?id=184991#p34.5) minēto izaugsmes kapitāla fondu ietvaros pēc 2013.gada, jāņem vērā Regula Nr.800/2008. Atbilstoši Regulas Nr.800/2008 44.panta 3.punktam, kas nosaka, ka, beidzoties Regulas Nr.800/2008 spēkā esamības termiņam, visas atbalsta shēmas (izņemot reģionālā atbalsta shēmas), kurām saskaņā Regulu Nr.800/2008 ir piešķirts atbrīvojums, izmanto šo atbrīvojumu sešus mēnešus ilgā pielāgošanās periodā. Atbrīvojums reģionālā atbalsta shēmām ir spēkā līdz apstiprināto reģionālā atbalsta karšu termiņa beigām. Ņemot vērā, ka 2013.gada 30.oktobrī Eiropas Komisija ir apstiprinājusi Latvijas Republikas reģionālā atbalsta kartes 2007.– 2013.gadam pagarinājumu līdz 2014.gada 30.jūnijam, Ekonomikas ministrijai (turpmāk – EM) ir tiesiskais pamats pagarināt investīciju veikšanu sākuma kapitāla, riska kapitāla fondu un MK noteikumu Nr.983 34.5punktā minēto izaugsmes kapitāla fondu ietvaros līdz 2014.gada 30.jūnijam.Tāpat arī noteikumu projekts paredz ierobežot atbalsta, kas sniegts no Eiropas Savienības fondu līdzekļiem, par vienām un tām pašām attiecināmajām izmaksām savienošanu, ņemot vērā:1) Eiropas Komisijas pausto viedokli (Eiropas Komisijas 2012.gada 29.marta vēstule „Irregularly issued loan and guarantee return to European Regional Development Fund (ERDF) / Combination of grants with financial engineering instruments”) par Eiropas Savienības fondu līdzfinansēto aktivitāšu ieviešanu, norādot, ka nav atbalstāma atbalsta apvienošana, kas sniegta dažādu Eiropas Savienības fondu atbalsta programmu ietvaros par vienām un tām pašām attiecināmajām izmaksām;2) Eiropas Komisijas pausto viedokli (Eiropas Komisijas 2013.gada 24.jūnija vēstule „National system audit report submitted under Article 73 of Regulation (EC) No 1083/2006 in relation to Financial Engineering Instruments – Clarification on double financing”) par dubultā finansējuma deklarēšanu Eiropas Savienības fondu līdzfinansēto finanšu instrumentu ietvaros, norādot, ka nav atbalstāma atbalsta par vienām un tām pašām izmaksām deklarēšana Eiropas Komisijai.Ņemot vērā minēto, EM ierosina veikt grozījumus MK noteikumos Nr.983, nosakot, ka saņemto atbalstu MK noteikumu Nr.983 ietvaros par vienām un tām pašam attiecināmajām izmaksām nedrīkst apvienot ar atbalstu citu programmu ietvaros, ja šāds atbalsts tiek finansēts no Eiropas Savienības fondu līdzekļiem. Minētie ierobežojumi attiecībā uz atbalsta apvienošanu attiecas uz pieteikumiem, kas tiks iesniegti sagatavošanas, sākuma kapitāla, riska kapitāla fondu un MK noteikumu Nr.983 34.4 un [34.5 punktos](http://likumi.lv/doc.php?id=184991#p34.5) minēto izaugsmes kapitāla fondu pārvaldniekiem pēc šo grozījumu spēkā stāšanās dienas, un nemaina nosacījumus līdz šim izsniegtajam atbalstam. |
| 3. | Saistītie politikas ietekmes novērtējumi un pētījumi | Projekts šo jomu neskar.  |

|  |  |  |
| --- | --- | --- |
| 4. | Tiesiskā regulējuma mērķis un būtība | EM ir izstrādājusi grozījumus MK noteikumos Nr.983:1. pielāgojot MK noteikumus Nr.983 pārejai uz *euro* valūtu – nosakot investīciju apmērus vienīgi *euro* valūtā, pamatojoties uz *Euro* ieviešanas kārtības likuma 30.panta pirmo daļu un Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar *eiro* ieviešanu Latvijā”” 7.1.apakšpunktu;2. pagarinot investīciju veikšanas termiņu līdz 2014.gada 30.jūnijam, pamatojoties uz Regulas Nr.1998/2006 5.panta 3.punktu un Regulas Nr.800/2008 44.panta 3.punktu;3. ierobežojot atbalsta, kas saņemts MK noteikumu Nr.983 ietvaros, savienošanu ar atbalstu citu atbalsta programmu ietvaros par vienām un tām pašam attiecināmajām izmaksām, ja šāds atbalsts sniegts no Eiropas Savienības fondu līdzekļiem. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Sabiedrība ar ierobežotu atbildību „Latvijas Garantiju aģentūra” (turpmāk – LGA). |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | MK noteikumu Nr.983 pielāgošana pārejai uz *euro* valūtu nerada ietekmi uz pieejamā finansējuma apmēru. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Vienlaicīgi ar grozījumiem MK noteikumos Nr.983 tiek virzīti arī grozījumi Ministru kabineta 2011.gada 19.oktobra noteikumos Nr.818 „Noteikumi par darbības programmas „Uzņēmējdarbība un inovācijas” papildinājuma 2.2.1.1.aktivitāti „Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos”” (turpmāk – MK noteikumi Nr.818). |
| 2. | Cita informācija | Nepieciešams veikt grozījumus līgumā par projekta īstenošanu ar LGA. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts paredz Regulas Nr.1998/2006 5.panta 3.punktā un Regulas Nr.800/2008 44.panta 3.punktā ietverto nosacījumu ieviešanu. |
| 2. | Citas starptautiskās saistības | Projekts šo jomu neskar. |
| 3. | Cita informācija |  |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (Eiropas Savienības Oficiālais Vēstnesis, 2006.gada 28.decembris, L 379).Komisijas 2008.gada 6.augusta Regula (EK) Nr.800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula) (Eiropas Savienības Oficiālais Vēstnesis, 2008.gada 9.augusts, Nr.L 214). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| *Regulas 1998/2006 5.panta 3.punkts* | Noteikumu projekta 5.punkts | Ieviests pilnībā | Neparedz stingrākas prasības |
| *Regulas 800/2008 44.panta 3.punkts* | Noteikumu projekta 5.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministru kabineta noteikumu projekta izpildi nodrošinās EM un LGA. |
| 2. | Projekta izpildes ietekme uz pārvaldes funkcijām | Ministru kabineta noteikumu projekta izpilde tiks nodrošināta EM un LGA esošo funkciju ietvaros. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Ministru kabineta noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Ministru kabineta noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Ministru kabineta noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

Anotācijas III un VI sadaļa – projekts šīs jomas neskar.

Ekonomikas ministrs D.Pavļuts

Vīza: Valsts sekretāra

pienākumu izpildītājs,

valsts sekretāra vietnieks A.Liepiņš

12.12.2013 13:50

1528

A.Nicmane

67013203, Agita.Nicmane@em.gov.lv